Diari Oficial de la Generalitat Valenciana


Sumari del DOGV 5497, del 24-04-2007 (2007/5094)

Informació pública de l'alternativa tècnica del programa d'actuació integrada sectors sòl urbanitzable ús industrial S-6 i S-7 del PGOU d'Alfara de Algimia.
------------------------------------------------------------------------------------------------------------------------------------------------------------

### Dades del document

Número de DOGV
:   5497

Data del DOGV
:   24-04-2007

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2007/5094


Data del document
:   18-04-2007

Organisme emissor
:   Aeronurmas, SL

Tipus de document
:   Informació Pública

L'ordenança municipal reguladora de les bases generals que han de regir en el municipi d'Alfara de Algimia per a l'aprovació de programes d'actuació integrada i la selecció d'agents urbanitzadors encarregats de la seua gestió, va ser publicada en el Butlletí Oficial de la Província de València de 29 de juliol de 2006. El Ple de l'Ajuntament d'Alfara d'Algimia, en la sessió del dia 20 de desembre de 2006, va acordar l'inici del procediment, per mitjà de gestió indirecta, per al desenvolupament del programa d'actuació integrada dels sectors de sòl urbanitzable d'ús industrial S-6 i S-7 del Pla General d'Ordenació Urbana (PGOU) d'Alfara de Algimia, així com aprovar les bases particulars reguladores, i la publicació del corresponent anunci de concurs, que es va remetre en data 29 de desembre de 2006 al Diari Oficial de la Unió Europea (DOUE), i es va publicar el dia 14 de febrer de 2007 en el Diari Oficial de la Comunitat Valenciana (DOCV), número 5450.  
La mercantil Aeronurmas, SL, amb CIF B-97396568, domiciliada a València (46076-València), carrer Xàtiva, núm. 14, ha protocol·litzat els documents de l'alternativa tècnica del programa d'actuació integrada dels sectors de sòl urbanitzable d'ús industrial S-6 i S-7 del Pla General d'Ordenació Urbana (PGOU) d'Alfara de Algimia, a què fa referència l'article 126.a) i f) de la Llei 16/2005, de 30 de desembre, Urbanística Valenciana (LUV), en la notaria de Francisco Bañón Sabater, situada a Sagunt, plaça Antiga Moreria, núm. 4-baix. Així mateix, consta un exemplar de la documentació depositat en l'Ajuntament d'Alfara de Algimia, situat en el carrer Ave Maria, núm. 1, per a la seua consulta en horari administratiu.  
Els documents integrants de l'alternativa tècnica protocol·litzats i sotmesos a informació pública són els següents: el document de planejament amb ordenació detallada pla parcial i el projecte d'urbanització de l'àmbit d'actuació citat.  
En aplicació del que establix l'article 134 de la Llei 16/2005, de 30 de desembre, Urbanística Valenciana (LUV), en relació amb l'article 293 del Decret 67/2006, de 12 de maig, del Consell, pel qual s'aprova el Reglament d'Ordenació i Gestió Territorial i Urbanística (ROGTU) se sotmet a informació pública la dita alternativa tècnica, pel termini d'un mes, comptat a partir de l'endemà de la publicació del present anunci en el Diari Oficial de la Comunitat Valenciana, a l'efecte de presentar al·legacions.  
Es fa constar que, durant l'esmentat termini d'un mes, els interessats i afectats en este procediment podran formular al·legacions, indistintament, en la notaria de referència, de dilluns a divendres, en dies laborables, en horari de 10.00 a 14.00 hores, o bé en l'Ajuntament d'Alfara d'Algimia, també en dies laborables i en horari administratiu obert al públic.  
En compliment de l'article 562 del Reglament d'Ordenació i Gestió Territorial i Urbanística es fa constar que segons la base 25.4 de les bases generals, el ple disposarà d'un termini de dos mesos, a comptar des de l'obertura de les proposicions per a l'adjudicació del programa. Així mateix, els efectes del silenci administratiu estan regulats en els articles 316 i 319.2 del ROGTU. A més, durant el període d'informació pública, els dijous de 17.00 a 19.00 hores en la notaria de referència, estarà un tècnic de l'equip redactor de l'aspirant a urbanitzador a l'efecte d'aclariment de possibles dubtes, conceptes o altres qüestions dels interessats relatives al programa.  
Prèviament a la publicació del present anunci, amb els requisits legalment fixats en l'article 133.4 de la LUV i concordants del ROGTU, s'ha remés avís de l'inici del procediment de gestió indirecta del programa al domicili fiscal dels que consten en el cadastre com a titulars dels drets afectats per l'actuació proposada de programació.  
El present anunci serà inserit, de conformitat amb allò que s'ha assenyalat en l'article 132.2 de la LUV i als únics efectes de presentació d'al·legacions, en el Diari Oficial de la Comunitat Valenciana, en un diari no oficial d'àmplia difusió en el municipi i, si és el cas, en el Butlletí Oficial de la Província de València, als efectes assenyalats en l'article 296.4 del ROGTU per als eventuals titulars desconeguts o de parador ignorat.  
I perquè tinga els efectes oportuns lliure el present edicte.  
Alfara de Algimia, 18 d'abril de 2007.- Per Aeronurmas, SL: Vicente Huerta Domínguez.